ලෝක රගර් පිටියේ අංක එකේ කණ්ඩායම වන නවසීලන්ත ‘ඕල් බ්ලැක්ස්‘ ක්‍රීඩකයන් 8ක් ඒ අතර සිටිති.ඒ හැරුණුවිට රුපෙනා ලෙවාසා, ටුලෝ ටුලෝ වැනි නම් දැරූ සැමෝවා ක්‍රීඩයකයන් ද, මාක් රිචඩ්ස්, මැතිව් ටර්නර් වැනි ප්‍රබල දකුණු අප්‍රිකානු ක්‍රීඩකයන් ද, ස්ටෙෆානෝ කැකවුනිවාලෝ, ජොයෙලි ලුටොමලිගි, අපාසි නගලිවු වැනි ජනප්‍රිය ෆිජී ක්‍රීඩකයන් ද සමග ඔස්ට්‍රේලියාව, ටොන්ගා, ස්පාඤ්ඤය, අමෙරිකාව වැනි ලෝක රගර් පිටියේ නම් දැරූ රටවල්වල ක්‍රීඩකයන් මෙවරත් කාල්ටන් සුපර් සෙවන්ස් වර්ණවත් කිරීමට එක්වී සිටිති.තරගාවලියට වැඩි ආකර්ශනයක් ලබාදීමේ අරමුණින් මෙවර පාසල් තරගාවලියක් ද එකතු කිරීමට සංවිධායකයන් පියවර ගත් අතර ඒ අනුව ඉසිපතන, රාජකීය, කිංග්ස්වුඩ්, ත්‍රිත්ව, සාන්ත ජෝශප්, වෙස්ලි, විද්‍යා විද්‍යාලය, සී.ඩබ්.ඩබ්.කන්නන්ගර මේ තරගාවලියට සහභාගිවෙති.අද පෙරවරු 11.00ට පාසල් කණ්ඩායම් අතර තරග කීපයකින් ඇරැඹෙන කාල්ටන් සුපර් සෙවන්ස් තරගාවලි‍යේ මූලික වටයේ තරග රාත්‍රී 8.20 දක්වා පැවැත්වේ.